Ebay myrskyn silmässä - Digitoday - Ilta-Sanomat
Julkaistu: 6.7.2005 12:14
6.7.2005 12:14
Eräät piraattikopioista ilmestyivät myyntiin Ebayssa vuorokauden kuluessa siitä, kun viimeiset konsertit päättyivät lauantaiyönä. Tarjotut hinnat ovat olleet enimmillään 16,99 puntaa eli 31 dollaria per kopio.
Eräs räikeimmistä tarjouksista ylpeili Lontoon Hyde Parkin ja Philadelphian jättikonserteista taltioidulla videomateriaalilla, Reuters kirjoittaa.
Yhteensä kymmenen Live 8 -tapahtumaa keräsi yli kymmenen miljoonaa ihmistä konsertteihin, jotka levittäytyivät Tokiosta Torontoon. Köyhyyden suitsimiseksi järjestetyt hyväntekeväisyyskonsertit olivat ilmaisia. Sen sijaan levy-yhtiö EMI maksoi miljoonia puntia konserttien videomateriaalin oikeuksista.
Britannian musiikkialan etujärjestön BPI:n (British Phonographic Industry) johtaja David Martin pahoittelee sitä, että niin moni ihminen edelleen uskoo musiikin olevan vapaata riistaa piraateille ja muille varkaille.
- Surullista kyllä, mutta että emme ole ollenkaan yllättyneitä tapahtuneesta, Martin sanoo.
Sähkösutenööri terästäytyy
Ebay puolestaan on terästäytynyt ja alkanut poistaa saitilleen ilmestyneitä piraattikopioita.
Live 8:n puuhamies Bob Geldof haukkui jokin aika sitten Ebayta elektroniseksi sutenööriksi, kun nettisaitilla myytiin kovalla hinnalla tekstiviestein arvottuja ilmaisia pääsylippuja Hyde Parkin konserttiin.
Myös BPI on kehottanut Ebayta tehostamaan toimiaan taistelussa piraatteja vastaan.
Nettipiratismi on lisääntynyt räjähdysmäisesti viime vuosina. Kun vuonna 2001 BPI järjesti noin 2 300 laittoman tapauksen poistamisen internet-kaupasta, oli tällaisia rikkeitä tämän vuoden ensi puoliskolla jo yli 13 000.
Live 8 keräsi 26,4 miljoonaa tekstiviestiä
Lauantaina yli 24,6 miljoonaa henkilöä vaati tekstiviestein köyhimpien maiden velkojen anteeksiantamista, Live 8 -konserttien järjestäjät sanoivat. Kyseessä on tekstiviestien epävirallinen maailmanennätys. Lue lisää ›